CELEX: C2004/156/13
Language: fi
Date: 2004-06-12 00:00:00
Title: Asia C-184/04: Korkeimman hallinto-oikeuden 16.4.2004 tekemällään päätöksellä esittämä ennakkoratkaisupyyntö Uudenkaupungin kaupungin vireille panemassa asiassa

12.6.2004   
            
            
               FI
            
            
               Euroopan unionin virallinen lehti
            
            
               C 156/6
            
         Korkeimman hallinto-oikeuden 16.4.2004 tekemällään päätöksellä esittämä ennakkoratkaisupyyntö Uudenkaupungin kaupungin vireille panemassa asiassa
   (Asia C-184/04)
   (2004/C 156/13)
   Korkein hallinto-oikeus on pyytänyt 16.4.2004 tekemällään päätöksellä, joka on saapunut Euroopan yhteisöjen tuomioistuimen kirjaamoon 19.4.2004, Euroopan yhteisöjen tuomioistuimelta Uudenkaupungin kaupungin vireille panemassa asiassa ennakkoratkaisua seuraaviin kysymyksiin:
   
               1.
            
            
               Onko direktiivin 77/388/ETY (1) 20 artiklaa tulkittava niin, että artiklan mukainen vähennysten tarkistaminen on investointitavaroiden osalta jäsenvaltiolle pakollinen, ellei artiklan 5 kohdasta muuta johdu?
            
         
               2.
            
            
               Onko direktiivin 20 artiklaa tulkittava niin, että artiklan mukaista vähennysten tarkistamista on sovellettava myös silloin, kun investointitavaraa, tässä tapauksessa kiinteistöä, on ensin käytetty verottomassa toiminnassa, jolloin vähennystä ei ole voitu alunperin tehdä lainkaan, ja vasta myöhemmin oikaisukauden aikana verollisessa toiminnassa?
            
         
               3.
            
            
               Voidaanko direktiivin 13 artiklan C kohdan 2 alakohtaa tulkita niin, että jäsenvaltio voi rajoittaa kiinteistöinvestointiin liittyvien hankintojen vähennysoikeutta Suomen arvonlisäverolaissa säädetyin tavoin, jolloin vähennysoikeus estyy kokonaan tämän asian kaltaisissa tilanteissa?
            
         
               4.
            
            
               Voidaanko direktiivin 17 artiklan 6 kohdan 2 alakohtaa tulkita niin, että jäsenvaltio voi rajoittaa kiinteistöinvestointiin liittyvien hankintojen vähennysoikeutta Suomen arvonlisäverolaissa säädetyin tavoin, jolloin vähennysoikeus estyy kokonaan tämän asian kaltaisissa tilanteissa?
            
         
      (1)  Kuudes neuvoston direktiivi, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste, EYVL, Erityispainos 1994, 9/Nide 1, s. 28